Ioana Alexandra Hrișcu Poienaru, Farmacist diriginte al unei farmacii Catena din Suceava și membră a Catena Racing Team încă de la înființare, din 2014, a reușit performanța de a ajunge pe Uhuru Peak, cel mai înalt vârf din masivul Kilimanjaro, Africa, cu altitudinea de 5.895 m. „Am explodat pur și simplu de fericire, atunci când m-am văzut pe vârf, la capătul expediției (…)… Am avut parte de sentimente nemaipomenite de fericire, de bucurie și de mândrie că am reușit să rezist și să ajung până pe acoperișul Africii!”, declara, emoționată, Ioana Alexandra.